CELEX: 62009CA0156
Language: sk
Date: 2010-11-18 00:00:00
Title: Vec C-156/09: Rozsudok Súdneho dvora (prvá komora) z  18. novembra 2010 (návrh na začatie prejudiciálneho konania, ktorý podal Bundesfinanzhof — Nemecko) — Finanzamt Leverkusen/Verigen Transplantation Service International AG (Šiesta smernica o DPH — Článok 13 A ods. 1 písm. c) — Oslobodenia určitých činností uskutočňovaných vo verejnom záujme od dane — Poskytovanie zdravotnej starostlivosti osobe — Extrakcia a pestovanie chrupavkových buniek s cieľom opätovne ich implantovať pacientovi)

15.1.2011   
            
            
               SK
            
            
               Úradný vestník Európskej únie
            
            
               C 13/8
            
         Rozsudok Súdneho dvora (prvá komora) z 18. novembra 2010 (návrh na začatie prejudiciálneho konania, ktorý podal Bundesfinanzhof — Nemecko) — Finanzamt Leverkusen/Verigen Transplantation Service International AG
   (Vec C-156/09) (1)
   
   (Šiesta smernica o DPH - Článok 13 A ods. 1 písm. c) - Oslobodenia určitých činností uskutočňovaných vo verejnom záujme od dane - Poskytovanie zdravotnej starostlivosti osobe - Extrakcia a pestovanie chrupavkových buniek s cieľom opätovne ich implantovať pacientovi)
   2011/C 13/12
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobca: Finanzamt Leverkusen
   
      Žalovaný: Verigen Transplantation Service International AG
   
      Predmet veci
   
   Návrh na začatie prejudiciálneho konania — Bundesfinanzhof — Výklad článku 13 A ods. 1 písm. c) a článku 28 b časti F ods. 1 smernice 77/388/EHS: šiesta smernica Rady zo 17. mája 1977 o zosúladení právnych predpisov členských štátov o dani z obratu — Spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Extrakcia kĺbových chrupavkových buniek z chrupavkového materiálu, ktoré osobe odobrali príjemcovia služieb so sídlom v iných členských štátoch, a nasledujúce rozmnožovanie uvedených buniek na účely ich implantácie pacientovi vykonanej tými istými príjemcami služieb — Určenie miesta poskytovania služieb — Oslobodenie týchto služieb od dane ako „poskytovanie lekárskej starostlivosti pri vykonávaní medicínskych a paramedicínskych profesií“
   
      Výrok rozsudku
   
   Článok 13 A ods. 1 písm. c) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, sa má vykladať tak, že extrakcia kĺbových chrupavkových buniek z chrupavkového materiálu, ktorý bol odobratý osobe, a nasledujúce pestovanie týchto buniek s cieľom opätovne ich implantovať na terapeutické účely predstavujú „poskytovanie lekárskej starostlivosti“ v zmysle tohto ustanovenia.
   
      (1)  Ú. v. EÚ C 180, 1.8.2009.